text: ЕК подготвя въвеждане на визи за британци, пътуващи до ЕС - Вестник Утро
  Свят | 12 ноември 2018, 15:42 | коментара
  Европейската комисия не отрече, че се подготвя връщането на визите за британските граждани, които пътуват до ЕС.
  Подготвителната ни работа е в ход вече от година, заяви говорител на ЕК, попитан дали наистина се обсъжда добавянето на Великобритания в списъка на държавите, чиито граждани могат да влизат в ЕС само с виза. Подобна стъпка би била предприета, ако преговорите за оттеглянето на Великобритания от ЕС завършат с провал.
  По-рано днес Съветът на ЕС съобщи, че няма напредък по преговорите и че ЕС трябва да бъде готов за всякакво развитие. Очаква се утре тази оценка да бъде представена пред Европейската комисия от главния преговарящ на ЕС Мишел Барние.